Leptosolena

An Leptosolena sarong genus kan mga tinanom sa pamilya kan la'ya na Zingiberaceae.  Igwa ining sarong midbid na species, an Leptosolena haenkei, mananagbuan sana sa isla nin Luzon sa Filipinas.Govaerts, R. (2004). World Checklist of Monocotyledons Database in ACCESS: 1-54382. The Board of Trustees of the Royal Botanic Gardens, Kew.Kew World Checklist of Selected Plant FamiliesPresl, Carl Bořivoj. 1827.  Reliquiae Haenkeanae 1(2): 111

 Pagkadiskobre 
An espesyes nadiskubre kan 1792 kan paralakbay na Czech asin botanistang si Thaddaeus Haenke, myembro kan Malaspina Expetion, an pinakaenot na sientipikong ekspidisyon sa Filipinas. An mga kahon na may koleksion nin ekspedisyon ipinadara sa Europa ni Haenke na nag-istar na sa Bolivia nungkang nagpuli. Kan 1821 nakua ninda ini na dikit ng malapa sa Cadiz sa Espanya kan mga myembro kan Czech National Museum, pigbakal, dinara sa Prague asin inarayos, kaiba an tipong specimen kan Leptosolena.

An species pigpangaranan ni Karel Presl, direktor kan Departamento Botanikal kan Czech National Museum na pinag'organisar an bilog na koleksyon ni Haenke gikan sa ekspedisyong Malaspina na napaduman sa Prague (15.000 specimen), mantang an saro pang parte, na nakalugar sa Madrid hebarium dai pa aram ngonyan. An tipong specimen na kinolekta ni Haenke personalmente kan 1792 nakalugar sa Czech National Museum sa Prague,http://www.nm.cz/Prirodovedecke-muzeum/ Czech National Museum - Museum of Natural History, the owner of the type specimen na nagdonar man nin magkapirang mga specimen sa ibang herbarium sa ibang nasyon arog kan Smithsoniano sa Estados Unidos.

 Espesyes na bihira 
An espesyes na ini bihira sana. Ini enot asin huring pagkakataon na nahiling ni Haenke kan 1792. Poon kaidto pinaghunang puho na ini sa laog nin 213 taon sagkod na mahiling giraray ini na nagtatalubo sa kadlagan kan 2005 nin botanistang Hapon na si Funakoshi Hidenobu.Funakoshi Hidenobu et al. 2005. Return from the Lost : Rediscovery of the Presumed Extinct Leptosolena (Zingiberaceae) in the Philippines and its Phylogenetic Placement in Gingers. Acta Phytotaxonomica et Geobotanica 56(1), 41-53

 Reperensya 

 Panluwas na mga takod 

 Smithsonian National Museum of Natural History, Genera in the Zingiberaceae, Leptosolena 
 Mga Phytoimage kan Leptosolena (Zingiberaceae)  14 na retrato

Kategorya:Mga endemikong flora kan Filipinas
Kategorya:Flora kan Luzon
Kategorya:Zingiberaceae genera
Kategorya:Alpinioideae
Kategorya:Monotipikong generang Zingiberales
Kategorya:Taxa na nginaranan ni Carl Borivoj Presl
Kategorya:Mga napag-alaman na flora kan Asya